পশ্চাৎমস্তিষ্ক
পশ্চাৎমস্তিষ্ক (ইংরেজি: Hindbrain) মস্তিষ্কের প্রধান তিনটি অংশের একটি, যার অবস্থান মস্তিষ্কের নিম্নভাগের পশ্চাৎদেশে। দেহের ক্রমবিকাশ পর্বে এটি রম্বেনসেফালন (ইংরেজি: Rhombencephalon) থেকে উদ্ভূত হয়। মেডালা অবলংগাটা, পনস্, এবং লঘুমস্তিষ্ক এই তিনটি প্রধান অংশ নিয়ে পশ্চাৎমস্তিষ্ক এটি গঠিত। বারোটি ক্রেনিয়াল স্নায়ুর (করোটীয় স্নায়ু) অধিকাংশ এখানে অবস্থিত। শ্বাসপ্রশ্বাস ও হার্টবিট নিয়ন্ত্রণ সহ এটি শরীরের অত্যন্ত গুরুত্বপূর্ণ কিছু কার্যক্রম পরিচালিত করে। পশ্চাৎমস্তিষ্ককে বেশ কয়েকটি রম্বোমেয়ারে শ্রেণিবিন্যাস করা যেতে পারে। মানুষের ভ্রূণে কডাল থেকে রোস্ট্রাল পর্যন্ত মোট ৮টি রম্বোমেয়ারের অস্তিত্ব রয়েছে।